b"\n_START_ARTICLE_\nPasseig del Terrall\n_START_SECTION_\nDescripci\xc3\xb3\n_START_PARAGRAPH_\n\xc3\x89s una zona verda situada al cor de la ciutat; el passeig compta amb jardins, amb una gran varietat de plantes i una arbredra que envolta dos llacs artificials on hi ha molts peixos, cignes i \xc3\xa0necs._NEWLINE_Dins del recinte hi ha la Casa de la Cultura (vegeu fitxa n\xc3\xbam. 13900), el monument a la Sardana (vegeu fitxa n\xc3\xbam. 13905), el monument al pag\xc3\xa8s de les Garrigues (vegeu fitxa n\xc3\xbam. 13903), algunes arcades de l'antic convent de les carmelites (vegeu fitxa n\xc3\xbam. 13906), el quiosc i una font o abeurador del segle XVIII/XIX (vegeu fitxa n\xc3\xbam. 13904). Actualment \xc3\xa9s el centre d'esbarjo de la poblaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nEn origen era una simple bassa als afores de la ciutat que s'abastia d'aig\xc3\xbces pluvials i d'un aq\xc3\xbceducte. Tenia una funci\xc3\xb3 b\xc3\xa0sicament utilit\xc3\xa0ria, era l'abeurador dels animals, prove\xc3\xafa d'agua l'\xc3\xbanic mol\xc3\xad de la ciutat i era usat com a terrera per bastir les parets de les cases._NEWLINE_Tot i ser un lloc de servei p\xc3\xbablic, a mitjan segle XIX, es convert\xc3\xad en un centre d'inter\xc3\xa9s per la poblaci\xc3\xb3, i es va construir a un dels seus costats del passeig, anomenat de la Bassa. El 1863, neix la idea de  tenir un passeig, amb finalitat d'esbarjo. Entre 1884 i 1894, l'ajuntament compra terrenys per eixamplar el passeig. D'aleshores en\xc3\xa7\xc3\xa0 s'han anat fent constants reformes: creaci\xc3\xb3 de dues basses, plantaci\xc3\xb3 d'arbres, instal\xc2\xb7laci\xc3\xb3 de llum..."